Agur jaunak

"Agur jaunak" ("Salutos sinyors" u "Adiós sinyors" en aragonés) ye una canción popular d'o País Basco. Gosa cantar-se en intes solemnes, pa dar a bienplegata u despedir-se de belún ilustre como puet estar o caso d'una recepción u un funeral. Tamién gosa cantar-se pa homenaches a personas. Ye muito popular, en especial en Iparralde.

Se conoixe que esta canción fue creyata en o sieglo XIX. Encara asinas, no se sabe exactament qui n'estió l'autor, y a teoría que mes vigor tien ye a que li atribuye a paternidat a lo pelotari oiartzuarra Manuel Francisco Lekuona "Urtxalle".«Bi ha tres versions sobre l'orichen d'a famosa canción Agur Jaunak, y en totas se posa a lo pelotari Manuel Francisco Lekuona, alias Urtxalle por meyo: los auns dicen que la escuitó en Iparralde y la trayó con él a Hegoalde; en palabras d'atros, mientres un desafiamiento chugato en Donibane Lohizune li n'habría cantato a un pelotari adversario; y fendo caso d'a tercera versión, o mesmo artista oiartzuarra lo habría cantato por primera vegata».
Mikel Garcia: «Un pelotari bohemio entre los mas poderosos», semanal Argia, numero 2155 (19 de octubre del 2008). 

 Letra 
En basco:
Agur, jaunak!
Jaunak, agur!
agur t'erdi.

Danak Jainkoak**
einak gire:
zuek eta
bai gu ere.

Agur, jaunak!
Agur!
Agur t'erdi.
Hemen gire.
Agur, jaunak!En aragonés:
Salutos, sinyors!
Sinyors, salutos!
salutos y meyo.**

Toz por Dios
hemos estato feitos:
vusatros y
tamién nusatros.

Salutos, sinyors!
Salutos!
Salutos y meyo.
Aqui semos.
Salutos, sinyors!

Agur t'erdi** = "Salutos y meyo" o "Adiós y meyo" expresión coloquial u desenfadata en basco que no tien un significato literal concreto en os atros idiomas. Pareixito a lo que en aragonés sería "dica luguet", u en anglés "cheerio", pero de significato diferent.

Dios** = En a version atribuita a Urtxalle, a palabra Dios no significaría o Dios cristiano, sería a embotata que daban os amants d'a pilota a lo mesmo Urtxalle, qui por ganar toz os partius de pilota li deciban "Jainkoa" ("El Dios").

 Referencias 

Categoría:Cancions tradicionals bascas
Categoría:Cancions en basco